钦定古今图书集成/明伦汇编/官常典/第462卷 > 刘怀慎
## 钦定古今图书集成/明伦汇编/官常典/第462卷 > 刘怀慎

按《宋书》本传，“怀慎，彭城人，左将军怀肃弟也。少谨慎
质直。始参高祖镇军骑将军事、振威将军、彭城内史。
从征鲜卑，每战必身先士卒。及克广固，怀慎率所领
先登。从高祖距卢循于石头，屡战克捷，加辅国将军。
义熙八年，以本号监北徐州诸军事，镇彭城。寻加徐
州刺史。为政严猛，境内震肃。九年，亡命王灵秀为寇”，
讨平之。十一年，进北中郎将。以平广固、卢循功，封南
城县男，食邑五百户。十三年，高祖北伐，以为中领军、
征卤将军，卫辇毂。坐府中相杀，免官。虽名位转优，而
恭恪愈至。每所之造位任不逾己者，皆束带门外下
车。其谨退类如此。宋台立，召为五兵尚书，仍督江北
淮南诸军、前将军、南晋州刺史。复征为度支尚书，加
散骑常侍。高祖迁都寿春，留怀慎督北徐兖青淮北
诸军事、中军将军、徐州刺史。以亡命入广陵城，降号
“征卤将军。永初元年，以佐命功，进爵为侯，增邑千户，
进号平北将军。”征为五兵尚书，加散骑常侍、光禄大
夫。景平元年，迁护军将军，常侍如故。特赐班于宗族家无馀财。二年卒，时年六十一。追赠抚军，谥曰肃侯。
子德愿嗣。